‘Superman’ se Lois Lane sterfMargot Kidder. Foto: Facebook via Superman: The Movie. Margot Kidder, die aktrise wat bekend is vir haar rol as die joernalis Lois Lane in die Superman-flieks, is in die ouderdom van 69 oorlede. ŉ Begrafnisondernemer in die deelstaat Montana in die VSA het dié nuus Maandag bekend gemaak. Kidder is glo Sondag in haar huis in Livingston in Montana oorlede. ŉ Oorsaak van haar dood is nog nie bekend gemaak nie. Kidder is in Kanada gebore, maar het in 2005 ŉ Amerikaanse burger geword. Kidder was veral bekend vir haar rol as Lane toe sy teenoor Christopher Reeve gespeel het in Superman in 1978, Superman II – Alone Against All in 1980, Superman III – The Steel Lightning in 1983 en Superman IV – The World on the Edge in 1987. Sy was ŉ aktivis vir geestesgesondheid-afwykings en het aan bipolêre versteuring gely. Superman: The Movie se span het op Facebook hulde betuig: “Rus in vrede, Margot Kidder, ons onvergeetlike Lois Lane.”